Preșcolarii și elevii din învățământul primar intră de vineri în vacanță.
Preșcolarii și elevii din învățământul primar intră de vineri în vacanță, până pe 1 noiembrie. Ema Anghel are 10 ani şi deja și-a făcut planuri pentru săptămâna viitoare. Cu toate că o să stea mai mult pe acasă, nu vrea să fie o vacanţă plictisitoare.
Până acum, școala a fost cum a fost: ba în scenariul verde, ba în online. Dar vacanța e bătută-n cuie.Ema Anghel, 10 ani, elevă: "Pentru că mama şi cu tata tot o să fie la serviciu şi oricum este pandemie şi n-avem cum să mergem în prea multe locuri, în primul rând o să mă relaxez foarte mult. O să stau să mai pictez, să mai citesc. Cred că o să fac mai multe tablouri ceea ce o să fie foarte distractiv şi nu o să fie deloc plictisitor"Părinții care nu știu în grija cui să-i lase pe cei mici săptămâna viitoare, ar trebui să ia în calcul varianta de a îi duce la afterschool, unde se organizează ateliere, cluburi și alte activități.Christian Comşa, Asociaţia Şcolilor Particular: "Săptămâna viitoare, atât timp cât măsurile nu sunt clare, orice persoană juridică care are autorizată activitatea de îngrijire a copiilor sau diverse alte tipuri de activităţi de educaţie, precum limbi străine, centre de arte, centre sportive, îşi poate desfăşura activitatea în condiţii normale şi în condiţii legale".